এঙ্গেলস কিছুদিনের জন্য লেখনি ছেড়ে নিজের জন্মস্থান বারমেন বা ভুপারটেলের এলবারফেল্ডে গিয়ে বন্দুক হাতে নিয়ে কিছু একটা করার চেষ্টা করলেন। সেখানে কয়েকশ’ শ্রমিকের উপর নির্ভর করে তিনি শ্রমিকদের সশস্ত্র করাসহ বিভিন্ন কাজ করতে শুরু করলেন। কিন্তু আন্দোলনের একটি অংশ পেটিবুর্জোয়া সম্প্রদায় তার আগমনের ফলে ‘আন্দোলনের চরিত্র সম্পর্কে ভুল বোঝাবুঝি’ হতে পারে এই কারণ দেখিয়ে তাকে চলে যেতে বলে এবং তিনি সেখান থেকে কোলনে চলে আসেন।